smcproject/ml-wiki-sentences huggingface dataset:
അമേരിക്കൻ നാടോടി ഗായികയായ വൂഡി ഗുത്രി തന്റെ യുദ്ധ റെക്കോർഡിനോടുള്ള ആദരസൂചകമായും യുണൈറ്റഡ് സ്റ്റേറ്റ്‌സ്, കാനഡ എന്നിവിടങ്ങളിലേക്കുള്ള അവളുടെ സന്ദർശനങ്ങളെ അനുസ്മരിച്ചും ഒരു ഗാനം ("മിസ് പാവ്‌ലിചെങ്കോ") രചിച്ചു.
ദി ആഷ് റെക്കോർഡിംഗിന്റെ ഭാഗമായാണ് ഇത് പുറത്തിറങ്ങിയത്.
2015-ൽ പുറത്തിറങ്ങിയ Battle for Sevastopol (യഥാർത്ഥ റഷ്യൻ തലക്കെട്ട്, "ബിറ്റ്വ за Севастополь") എന്ന ചിത്രത്തിലെ ഒരു വിഷയമായിരുന്നു പാവ്‌ലിചെങ്കോ.
ഒരു സംയുക്ത റഷ്യൻ-ഉക്രേനിയൻ നിർമ്മാണം, ഇത് 2 ഏപ്രിൽ 2015-ന് ഇരു രാജ്യങ്ങളിലും റിലീസ് ചെയ്തു.
അതിന്റെ അന്താരാഷ്ട്ര പ്രീമിയർ രണ്ടാഴ്ചയ്ക്ക് ശേഷം ബീജിംഗ് ഇന്റർനാഷണൽ ഫിലിം ഫെസ്റ്റിവലിൽ നടന്നു.
നിരവധി സാങ്കൽപ്പിക കഥാപാത്രങ്ങളും അവളുടെ ഓർമ്മക്കുറിപ്പുകളിൽ നിന്നുള്ള സംഭവങ്ങളിൽ നിന്നുള്ള നിരവധി വ്യതിചലനങ്ങളും ഉള്ള അവളുടെ ജീവിതത്തിന്റെ വളരെ റൊമാന്റിക് ചെയ്ത പതിപ്പാണിത്.
അവളുടെ ഓർമ്മക്കുറിപ്പുകളുടെ ആദ്യ ഇംഗ്ലീഷ് പതിപ്പ്, ലേഡി ഡെത്ത്, 2018 ഫെബ്രുവരിയിൽ ഗ്രീൻഹിൽ ബുക്സ് പ്രസിദ്ധീകരിച്ചു.
ഇതിന്  മാർട്ടിൻ പെഗ്ലറുടെ മുഖവുരയുണ്ട്.
ലയണൽ ലെവെൻതാലിന്റെ ഗ്രീൻഹിൽ സ്നിപ്പർ ലൈബ്രറി സീരീസിന്റെ ഭാഗമാണിത്.
പാവ്‌ലിചെങ്കോയുടെ കഥ ഡ്രങ്ക് ഹിസ്റ്ററിയുടെ നാലാം സീസണിൽ അവതരിപ്പിച്ചു.
അവിടെ മേ വിറ്റ്മാൻ അവളെ അവതരിപ്പിച്ചു.
കോൾ ഓഫ് ഡ്യൂട്ടി: വാൻഗാർഡിൽ, ലെഫ്റ്റനന്റ് പോളിന പെട്രോവ (ലോറ ബെയ്‌ലി ശബ്ദം നൽകിയത്) പാവ്‌ലിചെങ്കോയിൽ നിന്ന് പ്രചോദനം ഉൾക്കൊണ്ടതാണ്.
ഹാരി ടർട്ടിൽഡോവിന്റെ 1995 ലെ ഇതര ചരിത്ര നോവലായ "വേൾഡ്വാർ: ടിൽറ്റിംഗ് ദ ബാലൻസ്" ൽ, പ്സ്കോവിലെ ടാറ്റിയാന എന്ന ചെറുകഥാപാത്രത്തിന് പ്രചോദനമായത് പാവ്ലിചെങ്കയാണെന്ന് തോന്നുന്നു.
1944-ലെ കോമഡി ചിത്രമായ ദി ഡോഗേൾസിൽ, ഈവ് ആർഡൻ സാർജന്റ് ആയി അഭിനയിച്ചു.
നതാലിയ മോസ്‌കോറോഫ്, വളരെ അലങ്കരിച്ച സോവിയറ്റ് സ്‌നൈപ്പർ ഒരു ഗുഡ് വിൽ ടൂറിനായി തലസ്ഥാനം സന്ദർശിക്കുന്നു.
കേറ്റ് ക്വിന്റെ 2022 ലെ നോവൽ ദി ഡയമണ്ട് ഐ പാവ്‌ലിചെങ്കയുടെ ജീവിതത്തിന്റെ സാങ്കൽപ്പിക വിവരണമാണ്.
അവാർഡുകളും ബഹുമതികളും സോവിയറ്റ് യൂണിയന്റെ ഹീറോ (25 ഒക്ടോബർ 1943) രണ്ട് ഓർഡേഴ്സ് ഓഫ് ലെനിൻ (16 ജൂലൈ 1942, 25 ഒക്ടോബർ 1943) രണ്ട് മെഡലുകൾ "ഫോർ മിലിട്ടറി മെറിറ്റ്" (26 ഏപ്രിൽ 1942, 13 ജൂൺ 1952) പ്രചാരണ മെഡലുകൾ Notes അവലംബം Bibliography പുറംകണ്ണികൾ Interview by the Soviet television, 1973 ല്യൂദ്മില പാവ്ലിചെങ്കോ at Find a Grave ↑ Most sources credit her with 309 kills based on her claims and official Soviet accounts, but modern historians have begun to question the tally.
The Russian historian Oleg Kaminsky called into question many feats attributed to her by analyzing her contradictory claims and timelines of events.
Other sources indicate that her score could have been higher since witnesses are required for a confirmed kill.
ലൗ പഞ്ചായത്ത്, കപൂർത്തല
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ലൗ.
കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ലൗ സ്ഥിതിചെയ്യുന്നത്.
ലൗ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ലൗ ൽ 13 വീടുകൾ ഉണ്ട്.
ആകെ ജനസംഖ്യ 84 ആണ്.
ഇതിൽ 39 പുരുഷന്മാരും 45 സ്ത്രീകളും ഉൾപ്പെടുന്നു.
ലൗ ലെ സാക്ഷരതാ നിരക്ക് 61.9 ശതമാനമാണ്.
ലൗ ലെ 6 വയസ്സിനു താഴെയുള്ള കുട്ടികളുടെ എണ്ണം 14 ആണ്.
ഇത് ലൗ ലെ ആകെ ജനസംഖ്യയുടെ 16.67 ശതമാനമാണ്.
ഇതിൽ 27 പുരുഷന്മാരും 13 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 65 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 12.5 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ലൗ ലെ 0  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 13 - - ജനസംഖ്യ 84 39 45 കുട്ടികൾ (0-6) 14 9 5 പട്ടികജാതി 0 0 0 പട്ടിക വർഗ്ഗം 0 0 0 സാക്ഷരത 61.9 % 48.08 % 51.92 % ആകെ ജോലിക്കാർ 40 27 13 ജീവിതവരുമാനമുള്ള ജോലിക്കാർ 26 22 4 താത്കാലിക തൊഴിലെടുക്കുന്നവർ 5 5 0 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ അവലംബങ്ങൾ
മില്ല്യൺ ഡെത്ത് സ്റ്റഡി
ഇന്ത്യ യിൽ നടന്നുകൊണ്ടിരിക്കുന്ന ഒരു അകാലമരണസാദ്ധ്യതാ പഠനമാണ് മില്ല്യൺ ഡെത്ത് സ്റ്റഡി (The Million Death Study- MDS) .
1998ൽ ആരംഭിച്ച ഈ പഠനം ഇപ്പോഴും തുടരുകയാണ്.
14 ദശലക്ഷം ഇന്ത്യക്കാരെ ഉൾപ്പെടുത്തി നടത്തുന്ന പഠനത്തിൽ പൊതുജനാരോഗ്യ നയം രൂപപ്പെടുത്താൻ സഹായകമായ രീതിയിൽ 10 ലക്ഷം മരണങ്ങളിൽ മരണകാരണങ്ങളും രോഗബാധയുടെ ക്രമവും കണ്ടെത്താനായി വാചിക പോസ്റ്റ്മോർട്ടം നടത്തുന്നതാണ് പഠനരീതി.
പഠനത്തിലെ പ്രധാന പരിശോധകൻ സെന്റർ ഫോർ ഗ്ലോബൽ ഹെൽത് റിസേർച്ച് ഡയറക്ടറും കാനഡയിലെ ടോറന്റോ യൂണിവേഴ്സിറ്റിയിലെ ദല്ല ലാന സ്കൂൾ ഓഫ് പബ്ലിക് ഹെൽത്തിലെ എപ്പിഡെമിയോളജി പ്രൊഫസറുമായ ഡോ. പ്രഭാത് ഝാ ആണ്.
മരണത്തിന് തൊട്ടുമുൻപുള്ള ആശുപത്രി പരിചരണത്തിലും വൈദ്യസേവനത്തിലും  ഉന്നത നിലവാരം പുലർത്തുന്ന ഉയർന്ന വരുമാന രാജ്യങ്ങളിലെ അവസ്ഥയിൽ നിന്ന് വ്യത്യസ്തമായി മറ്റ് ഇടത്തരം-താഴ്ന്ന വരുമാന രാജ്യങ്ങളിലെ പോലെ ഇന്ത്യയിൽ മരണങ്ങളിൽ വലിയൊരുഭാഗം (75%ൽ അധികം) വൈദ്യസഹായം ലഭിക്കാൻ സാദ്ധ്യതയില്ലാത്ത രീതിയിൽ വീടുകളിലാണ് നടക്കുന്നത്.
ഇതിന്റെ ഫലമായി ആഗോള തലത്തിൽ എല്ലാ വർഷവും 60 ദശലക്ഷം മരണങ്ങൾ -ഇന്ത്യയിൽ വീടുകളിൽ നടക്കുന്ന മരണങ്ങളിൽ പകുതിയും- രേഖപ്പെടുത്താതെയും വൈദ്യശാസ്ത്രപരമായി സാക്ഷ്യപ്പെടുത്തിയ മരണകാരണം ഇല്ലാതെയും പോവുകയാണ്.
ആശുപത്രികൾ നടക്കുന്ന മരണങ്ങൾ ആരോഗ്യപ്രവർത്തകർ സാക്ഷ്യപ്പെടുത്തിയ ഔദ്യോഗിക മരണസർട്ടിഫിക്കറ്റുകളോടെ രേഖപ്പെടുത്തപ്പെടുന്നുണ്ട്.
വീടുകളിൽ നടക്കുന്ന, മുൻപ് രേഖപ്പെടുത്തപ്പെടാതെ പോയിരുന്ന മരണങ്ങളെ പഠിക്കാനും ഇന്ത്യയിലെ രോഗബാധാ ക്രമത്തിന്റെ കൂടുതൽ പ്രാതിനിധ്യ സ്വഭാവമുള്ള സ്ഥിതിവിവരക്കണക്കുകൾ ലഭ്യമാക്കാനും ലക്ഷ്യമിട്ടാണ് മില്ല്യൺ ഡെത്ത് സ്റ്റഡി (MDS) രൂപകല്പന ചെയ്തത്.
1998 മുതൽ 2014 വരെയുള്ള പഠനകാലത്ത് പരിശോധകർ റജിസ്റ്റ്രാർ ജനറൽ ഓഫ് ഇന്ത്യയുമായി യോജിച്ച് ഏതാണ്ട്10 ലക്ഷം മരണങ്ങളുടെ വൈദ്യശാസ്ത്രപരമായ കാരണങ്ങൾ കണ്ടെത്താനായി ഏകദേശം 2.4 പ്രാതിനിധ്യ സ്വഭാവമുള്ള കുടുംബങ്ങളിലെ 14 ദശലക്ഷം ആളുകളെ നിരീക്ഷിക്കുന്നു.
മില്ല്യൺ ഡെത്ത് സ്റ്റഡി (MDS) അകാലമരണസാദ്ധ്യത കണ്ടെത്താനുള്ള ലോകത്തെ തന്നെ ഏറ്റവും വലിയ പഠനമാണ്.
പരിശീലനം സിദ്ധിച്ച സർവെയർമാർ വഴി അടിസ്ഥാന വിവരങ്ങൾ ശേഖരിക്കുന്നതിന് സാമ്പ്ലിങ് ഫ്രെയിംവർക്ക് ആയി MDS ഉപയോഗിച്ചത് റെജിസ്ട്രാർ ജനറൽ ഓഫ് ഇന്ത്യ 1971 മുതൽ നടത്തി വരുന്ന സാമ്പിൾ റെജിസ്ട്രേഷൻ സിസ്റ്റത്തിനെ (Sample Registration System (SRS) ആണ്.
1998ൽ പഠനത്തിന്റെ ആരംഭത്തോടെ  MDS ന്റെ സഹകാരികൾ സാമ്പിൾ റെജ്ജിസ്ട്രേഷൻ സിസ്റ്റത്തിന്റെ ആകെ വലിപ്പത്തെ വിജയകരമായി വികസിപ്പിച്ചു.
സർവേയർമാർ സാമ്പിളിൽ ഉൾപ്പെട്ട വീടുകളിൽ 6 മാസത്തിൽ ഒരിക്കൽ സന്ദർശിച്ച് മരണങ്ങൾ നടന്നിട്ടുണ്ടെങ്കിൽ അതിന്റെ വിവരങ്ങൾ ശേഖരിക്കുന്നു.
ഒരു മരണം റിപ്പോർട്ട് ചെയ്യപ്പെട്ടാൽ വാചിക പോസ്റ്റ്മോർട്ടം രീതി ഉപയോഗിച്ച് അടുത്ത കുടുംബാംഗവുമായി അഭിമുഖം നടത്തി മരണമടഞ്ഞയാളുടെ മരണത്തിനു തൊട്ടുമുൻപുള്ള ആരോഗ്യസ്ഥിതി മനസ്സിലാക്കുകയും മരണത്തിലേക്ക് നയിച്ച സംഭവങ്ങളുടെ വിവരണം രേഖപ്പെടുത്തുകയും ചെയ്യുന്നു.
എഴുതിത്തയ്യാറാക്കിയ ഈ വിവരം ഉപയോഗിച്ച് പരിശീലനം ലഭിച്ച ചികിത്സകർ അന്താരാഷ്ട്ര രോഗ വർഗീകരണ കോഡ് ഉപയോഗിച്ച് സാദ്ധ്യമായ മരണകാരണം കണ്ടെത്തുന്നു.
കൃത്യത ഉറപ്പുവരുത്തുന്നതിനായി ഓരോ മരണത്തിന്റെയും വിവരങ്ങൾ രണ്ട് ചികിത്സകർക്ക് കൊടുക്കുകയും കണ്ടെത്തിയ മരണകാരണത്തെ സംബന്ധിച്ച് തർക്കമുണ്ടായാൽ ഒരു മുതിർന്ന ചികിത്സകൻ അന്തിമ തീർപ്പുകൽപ്പിക്കുകയും ചെയ്യുന്നു.
നല്ലരീതിയിലുള്ള ആസൂത്രണവും കുറഞ്ഞ നടത്തിപ്പ് ചെലവും MDS വിജയകരമാകാൻ സഹായിച്ചു.
സർവേ ചെയ്യപ്പെട്ട വീടൊന്നിന് ഒരു യു എസ് ഡോളർ എന്ന നിലയിലായിരുന്നു ചെലവ്.
നിലവിലുള്ള എസ് ആർ എസ് ഫ്രെയിംവർക്ക് ഉപയോഗിച്ചതും ഇന്തയിലെ സെൻസസ് ഡിപ്പാർട്ട്മെന്റുമായി സഹകരിച്ച് പ്രവർത്തിച്ചതും പ്രവർത്തനച്ചെലവ് കുറയ്ക്കാൻ സഹായിച്ചു.
ആകെയുള്ള പ്രവർത്തനച്ചെലവ് ഒരു വർഷം 20 ലക്ഷം യു എസ് ഡോളർ ആയിരുന്നു.
പഠനത്തിന് 2 പ്രധാന ഘട്ടങ്ങൾ ഉണ്ടായിരുന്നു.
ആദ്യഘട്ടത്തിൽ (1998-2003) സാമ്പിളിൽ ഉൾപ്പെട്ട കുടുംബങ്ങളിൽ നിന്ന് 3 ലക്ഷം മരണങ്ങളുടെ വിവരങ്ങൾ ശേഖരിക്കുകയും രണ്ടാം ഘട്ടത്തിൽ (2004-2014) പഠനത്തിന്റെ ലക്ഷ്യമായ 10 ലക്ഷം മരണങ്ങൾ എന്ന ലക്ഷ്യത്തിലേക്കെത്താൻ ആവശ്യമായ 7 ലക്ഷം മരണങ്ങളുടെ വിവരങ്ങൾ ശേഖരിക്കുകയും ചെയ്തു.
വിവരങ്ങളുടെ വിപുലതയും മരണകാരണങ്ങളുടെ വൈവിദ്ധ്യവും കാരണം പദ്ധതിക്ക് അകത്തും പുറത്തുമുള്ള ശാസ്ത്രജ്ഞരുടെ വർക്കിംഗ് ഗ്രൂപ്പുകൾ ഉണ്ടാക്കി ഫലങ്ങൾ അവലോകനം ചെയ്യുകയും വ്യാഖ്യാനിക്കുകയും ചെയ്യുന്നത് ആവശ്യമായി വന്നു.
ആഗോള മരണസാദ്ധ്യതകളെ പ്രതിനിധീകരിക്കുന്ന വിവിധ MDS വർക്കിംഗ് ഗ്രൂപ്പുകൾ താഴെ പറയുന്നവയാണ്: Maternal and Child Health: Rajesh Kumar (chair), Shally Awasthi, Robert E. Black, Prabhat Jha, Bhaskar Mishra, Ann Montgomery, Shaun Morris, Vinod K. Paul, Usha Ram, Siddarth Ramji, Sandip Roy, Anita Shet, Mani Subramaniyam Alcohol: Prabhat Jha (chair), Neeraj Bhala, Prakash Bhatia, Rajesh Dikshit, Vendhan Gajalakshmi, Prakash C. Gupta, Rajesh Kumar, Richard Peto, Chinthanie Ramasundarahettige, Dhirendra Sinha Cancer: Rajesh Dikshit (chair), Lukasz Aleksandrowicz, Hellen Gelband, Prakash C. Gupta, Prabhat Jha, Richard Peto, Chinthanie Ramasundarahettige, Dhirendra Sinha Cardiovascular Disease: Rajeev Gupta and D. Prabkaharan (co-chairs), Onil Bhattacharya, Niteesh Choudhury, Dean T. Jamison, Prabhat Jha, Rajesh Kumar, Prem Mony, Rachel Nugent, Denis Xavier Injuries: JS Thakur (chair), Marvin Hsiao, Jagnoor Jagnoor, Prabhat Jha, Ajai Malhotra, Vikram Patel Malaria: Vinod P. Sharma (chair), Alan Cohen, Neeraj Dhingra, Prabhat Jha, Raju M. Jotkar, Ramanan Laxminaryan, SK Mishra, Richard Peto Suicide: Vikram Patel (chair), Vendhan Gajalakshmi, G Gururaj, Prabhat Jha, Chinthanie Ramasundarahettige, K Srinivasan, Lakshmi Vijayakumar MDS ന്റെ പ്രധാന ഫലങ്ങൾ
ലോകാരോഗ്യസംഘടന യുടെ ഇന്ത്യയിലെ രോഗനിരക്കുകളുടെ കണക്കുകൾ ആശുപത്രിരേഖകളിലുള്ള വൈദ്യശാസ്ത്രപരമായി സാക്ഷ്യപ്പെടുത്തിയ മരണകാരണങ്ങളെ അടിസ്ഥാനമാക്കിയുള്ളതാണെങ്കിൽ MDS ന്റെ പഠനഫലങ്ങൾ ഗ്രാമീണമേഖലകളിലെ രേഖപ്പെടുത്താത്ത മരണങ്ങളുടെ പ്രാതിനിധ്യസ്വഭാവമുള്ള സ്ഥിതിവിവരക്കണക്കുകൾ മുന്നോട്ട് വെക്കുന്നു.
MDS ന്റെ അടിസ്ഥാനത്തിൽ ആശുപത്രി മരണങ്ങളിലെ മരണകാരണങ്ങളുമായി ഉള്ള താരതമ്യപഠനങ്ങളുടെ ഫലങ്ങൾ:
മില്ല്യൺ ഡെത്ത് സ്റ്റഡി ആധാരമാക്കി ഒരു വർഷത്തെ മരണങ്ങളുടെ കണക്കുകൾ: 2.3ദശലക്ഷം 5 വയസ്സിന് താഴെയുള്ള കുട്ടികളുടെ മരണം (2005 ലെ കണക്ക്, ഇതിന് ശേഷം കുറഞ്ഞിട്ടുണ്ട്) 10ലക്ഷം പുകയിലയുമായി ബന്ധപ്പെട്ട മരണങ്ങൾ 556000 ക്യാൻസർ മരണങ്ങൾ (2010 figure) 100000 മദ്യപാനജന്യ രോഗങ്ങൾ കാരണമുള്ള മരണങ്ങൾ 200000 മലേറിയ മരണങ്ങൾ (WHO കണക്ക്- 15000) 100000 HIV/AIDS മരണങ്ങൾ (UNAIDS കണക്ക്- 400000K) 50000 പാമ്പുകടി മരണങ്ങൾ (WHO കണക്ക് -ലോകത്തെമ്പാടും 50000 മരണങ്ങൾ) 30000 ഗർഭാശയഗള ക്യാൻസർ മരണങ്ങൾ 183000 വാഹനാപകട മരണങ്ങൾ
സ്ഥലസംബന്ധിയായ വിവരങ്ങളോട് ചേത്ത് MDS ന്റെ വിവരങ്ങൾ ചേർത്ത് വിശകലനം ചെയ്യുമ്പോൾ മനസ്സിലാകുന്നത് ഓരോരോഗത്തിനും ഇന്ത്യയിലുടനീളം വ്യത്യസ്തമായ ആധിക്യമാണുള്ളത് എന്നാണ്.
ഇതിൽ നിന്ന് പ്രാദേശിക ഘടകങ്ങൾ അകാലമരണകാരണങ്ങളെ സ്വാധീനിക്കുന്നുണ്ട് എന്നും അവ പൊതുവിൽ ഒഴിവാക്കാനാവുന്നവയുമാണെന്ന് മനസ്സിലാക്കാം.
ഉദാഹരണത്തിന് ഗർഭാശയഗള ക്യാൻസർ മൂലമുള്ള മരണങ്ങളുടെ ദേശീയ ശരാശരി 30000 ആയിരിക്കുമ്പോൾ ജമ്മുകശ്മീരിലും ആസാമിലും അത് 6000 മാത്രമാണ്.
MDSനെക്കുറിച്ച് ശ്രദ്ധേയമായ ഒട്ടേറെ വിമർശനങ്ങൾ പ്രസിദ്ധീകരിക്കപ്പെട്ടിട്ടുണ്ട്.
ഇന്ത്യൻ സാമ്പിൾ റെജിസ്ട്രേഷൻ സിസ്റ്റത്തെ വിവരങ്ങൾക്കായി ആശ്രയിക്കുന്നത് വിശാലമായ ഒരു സാമ്പിൾ സാദ്ധ്യമാക്കുന്നു.
എന്നാൽ 7 597 സാമ്പ്ലിംഗ് യൂണിറ്റുകളും  24 ലക്ഷം കുടുംബങ്ങളും ഉണ്ടെങ്കിലും ഈ സാമ്പിൾ 100 കോടി ജനങ്ങളും പ്രതിവർഷം 95 ലക്ഷം മരണങ്ങളും ഉള്ള ഇന്ത്യൻ ജനസംഖ്യയുടെ വളരെ ചെറിയ അംശം മാത്രമാണ്.
MDS കൂടുതൽ ശ്രദ്ധ കൊടുക്കുന്നത് മുതിർന്നവരുടെ മരണങ്ങളിലാണ്.
സാമ്പ്ലിംഗ് ഫ്രെയിംവർക്ക് മാതൃമരണങ്ങൾ വളരെക്കുറച്ചേ കണ്ടെത്തുന്നുള്ളൂ.
മാതൃമരണങ്ങളെയും അവയ്ക്ക് നവജാതശിശുമരണങ്ങളുമായുള്ള ബന്ധത്തെയും  വിശകലനം ചെയ്യാൻ തക്ക സ്ഥിതിവിവരശാസ്ത്രപരമായ ശേഷി ഈ പഠനത്തിനില്ല എന്നാണ് ഇത് സൂചിപ്പിക്കുന്നത്.
വിവരശേഖരണ ഘട്ടത്തിൽ മാതൃ-ശിശു ആരോഗ്യത്തെക്കുറിച്ചുള്ള കൂടുതൽ സൂചകങ്ങൾ ഉൾപ്പെടുത്തിയിരുന്നെങ്കിൽ അകാല മരണസാദ്ധ്യതയെക്കുറിച്ചുള്ള കൂടുതൽ വിശദമായ പഠനമായി മാറുമായിരുന്നു.
മരിച്ചയാളിന്റെ അടുത്ത ബന്ധുവിൽ നിന്ന് കിട്ടുന്ന ലക്ഷണങ്ങളിൽ നിന്ന് പരിശീലനം സിദ്ധിച്ച ചികിത്സകർക്ക് മിക്ക മരണകാരണങ്ങളും തിരിച്ചറിയാനാകും എന്ന ധാരണയിലാണ് വാചിക പോസ്റ്റ്മോട്ടം രീതി പ്രവർത്തിക്കുന്നത്.
ടെറ്റനസ് പോലെ വ്യക്തമായ ലക്ഷണങ്ങളുള്ള രോഗങ്ങളിൽ രോഗം തിരിച്ചറിയുന്നത് ലളിതമാണ്.
എന്നാൽ മലേറിയ പോലെയുള്ള രോഗങ്ങളിലെ പനി പോലെ പല രോഗങ്ങളിലും പൊതുവായുള്ള രോഗലക്ഷണങ്ങളിൽ നിന്ന് രോഗം തിരിച്ചറിയുന്നത് പ്രയാസമാണ്.
70 വയസ്സിനു മുകളിൽ പ്രായമുള്ള ആളുകളിൽ മരണകാരണം തിരിച്ചറിയുന്നതിൽ വാചിക പോസ്റ്റ്മോർട്ടം പ്രയോജനരഹിതമാണ്.
MDS പോലെയുള്ള ബൂട്ട്സ്ട്രാപ്പ് രീതികളെ അപേക്ഷിച്ച് കമ്പ്യൂട്ടർ മോഡലിംഗ് പോലെയുള്ള ആധുനിക രീതികൾ ഉപയോഗിച്ച് രോഗബാധാ ക്രമങ്ങൾ പഠിക്കുന്നതിനുള്ള മെച്ചത്തെക്കുറിച്ച് സംവാദങ്ങൾ നടന്നുകൊണ്ടിരിക്കുന്നു മില്ല്യൺ ഡെത്ത് സ്റ്റഡിയുടെ തുടർച്ച
2000-2010 കാലഘട്ടത്തിലും അതിനുശേഷവും ഇന്ത്യാ ഗവണ്മെന്റിന്റെ പല പൊതുജനാരോഗ്യസംബന്ധമായ തീരുമാനങ്ങളെയും MDS വഴികിട്ടിയ വിവരങ്ങൾ സ്വാധീനിച്ചിട്ടുണ്ട്.
ചെലവുകുറഞ്ഞ രീതിയിൽ വിവരം ശേഖരിക്കുകയും വെർബൽ പോസ്റ്റ്മോർട്ടം രീതി ഉപയോഗിച്ച് മരണകാരണം കണ്ടെത്തുകയും ചെയ്യുന്ന MDSന്റെ രീതി ഒട്ടേറെ താഴ്ന്ന വരുമാനമുള്ളതും ഇടത്തരം വരുമാനമുള്ളതുമായ രാജ്യങ്ങളിൽ ഈ പഠനം പകർത്തുന്നതിന് താല്പര്യമുണർത്താൻ കാരണമായിട്ടുണ്ട് .
മില്ല്യൺ ഡെത്ത് സ്റ്റഡിയുമായി ബന്ധപ്പെട്ട ചില ഗവേഷണ പ്രബന്ധങ്ങൾ Prabhat Jha et al. (2010) HIV mortality and infection in India: estimates from nationally representative mortality survey of 1.1 million homes Mohapatra B et al. (2011) Snakebite Mortality in India: A Nationally Representative Mortality Survey .
PLoS NTD.
2011 Apr 12; 5(4):  e1018 [Epub].
Morris SK  el al. (2011) Diarrhea, Pneumonia, and Infectious Disease Mortality in Children Aged 5 to 14 Years in India .
2011 May; 6(5): e20119.
Hsiao M et al. (2013) Road traffic injury mortality and its mechanisms in India: nationally representative mortality survey of 1.1 million homes .
BMJ Open.
2013; 3:e002621 The Million Death Study Collaborators (2010).
Causes of neonatal and child mortality in India: a nationally representative mortality survey .
The Lancet, Volume 376, Issue 9755, Pages 1853 - 1860, 27 November 2010 doi:10.1016/S0140-6736(10)61461-4 പുറത്തേക്കുള്ള കണ്ണികൾ The Million Death Study Manual (Publicly available) Archived 2016-03-04 at the Wayback Machine .
CGHR MDS Million Death Study homepage CGHR’s MDS Verbal Autopsy Training Tool MDS summary infographic in Nature അവലംബങ്ങൾ
മിഴാവ് ഇംഗ്ലീഷ് വിലാസം https://ml.wikipedia.org/wiki/Mizhavu മിഴാവ്.
കേരളത്തിലെ പുരാതന രംഗ കലകളായ കൂടിയാട്ടം , കൂത്ത് എന്നിവയ്ക്ക് അകമ്പടിയായി വായിക്കുന്ന ഒരു വാദ്യോപകരണമാണ് മിഴാവ് .
നമ്പ്യാർ സമുദായാംഗങ്ങളാണ് മിഴാവു വായിക്കുക.
ചാക്ഷുഷയജ്ഞമെന്ന് പറയാറുള്ള കൂടിയാട്ടത്തിനും കൂത്തിനും ഉപയോഗിക്കുന്ന പ്രധാന വാദ്യമാണ് മിഴാവ് .
പൊക്കം അൽപംകൂടി വണ്ണമൽപം കുറഞ്ഞുള്ള ഒരു വലിയ ചെമ്പുകുടം,വാവട്ടം എട്ടംഗുലത്തോളം വരും, വക്ക് ഉരുണ്ടിരിക്കും-ഇതാണു മിഴാവ്.
മിഴാവിന്റെ വായ്,കുതിർത്ത തോൽ പൊതിഞ്ഞു കയറിട്ടു മുറുക്കിക്കെട്ടി പാകത്തിന് ഉണക്കി(വായ് പൊതിഞ്ഞ തോൽ) കൊട്ടാൻ തയ്യാറാക്കുന്നു.
രണ്ട് കയ്യിന്റേയും പടം ഉപയോഗിച്ചിട്ടാണ് മിഴാവ് കൊട്ടുന്നത്.
വാദകൻ ഈ അഴിക്കൂടിന്റെ മേലെപ്പടിയിലിരുന്നാണു കൊട്ടുക.
ഇരിക്കാൻ പാകത്തിനു വീതി കൂട്ടി നല്ല ബലത്തിൽ നിർമ്മിച്ചതായിരിക്കും കൂടിന്റെ മുകളിലത്തെ പടി.
കഥകളിയിൽ ആട്ടത്തിനനുസരിച്ച് ഭാവത്മകമായിട്ടാ‍ണല്ലോ ചെണ്ട കൊട്ടുക.
കൂടിയാട്ടത്തിൽ ഈ സ്ഥാനം മിഴാവിനാണ്.
മിഴാവിൽ തായമ്പകയും കൊട്ടാറുണ്ട്.
തിമിലയുടെ ശബ്ദത്തിനോട് ഏതാണ്ട് സാദൃശ്യമുണ്ട് മിഴാവിന്റെ ശബ്ദത്തിന് (രണ്ടും പാണിവാദ്യങ്ങൾ - കൈപ്പടം കൊണ്ട് കൊട്ടുന്നവ).
നമ്പ്യാർ സമുദായത്തിൽ പെട്ടവർ മാത്രമെ അടുത്ത കാ‍ലം വരെ മിഴാവു കൊട്ടിയിരുന്നുള്ളു.
ചാക്യാർ കൂത്തിൽ മിഴാവു വായിക്കുന്ന കലാകാരൻ (കലാമണ്ഡലം അച്ച്യുതാനന്ദൻ)
മിഴാവ് രണ്ടു കൈകൾ കൊണ്ടുമാണ് കൊട്ടുക.
സംസ്കൃതത്തിലെ മിഴാവിന്റെ പേര് “പാണിവാദ“ എന്നാണ്.
(പാണി എന്നത് കരങ്ങളെയും വാദ എന്നത് വായിക്കുക എന്ന് അർത്ഥം വരുന്ന വാദനം എന്നതിനെയും കാണിക്കുന്നു. കൈകൾ കൊണ്ട് കൊട്ടുന്നത് എന്ന് വിവക്ഷ).
മിഴാവ് ഒരു “ബ്രഹ്മചാരി“യായി കരുതപ്പെടുന്നു.
അതുകൊണ്ടുതന്നെ മിഴാവ് പാവനവുമാണ്.
അമ്പലങ്ങളിലെ വിശുദ്ധ ആചാര പ്രകാരമുള്ളാ കൂടിയാട്ടം , കൂത്ത് അവതരണങ്ങളിൽ മാത്രമേ മിഴാവു വായിക്കാറുള്ളൂ.
കൂത്തമ്പലത്തിന്റെ അകത്താണ് മിഴാവ് സൂക്ഷിച്ചിരിക്കുക.
ഇതുവരെയും അമ്പലവാസി നമ്പ്യാർ സമുദായാംഗങ്ങൾ മാത്രമേ ക്ഷേത്രങ്ങളിലും കൂത്തമ്പലങ്ങളിലും മിഴാവ് വായിക്കാറുള്ളൂ.
കുഞ്ചൻ നമ്പ്യാർ ഉപയോഗിച്ചിരുന്ന മിഴാവ്-അമ്പലപ്പുഴ ശ്രീകൃഷ്ണക്ഷേത്രത്തിൽ സൂക്ഷിച്ചിരിക്കുന്നത് അവലംബം ↑ http://www.mathrubhumi.com/alappuzha/news/782406-local_news-Alappuzha.html%5Bപ്രവർത്തിക്കാത്ത+കണ്ണി%5D ↑ റെഫർ-കേരള വിജ്ഞാനകോശം(1988) നാട്യകൽ‌പദ്രുമം , പത്മശ്രീ ഗുരു മാണി മാധവ ചാക്യാർ , 1975 .
മിശിഹ
മശീഹ എന്ന എബ്രായ(ഹീബ്രൂ) പദത്തിന്റെ അർത്ഥം അഭിഷിക്തൻ എന്നാകുന്നു .
അഭിഷേകം ചെയ്യപ്പെട്ടവൻ എന്നും ദൈവത്താൽ തിരഞ്ഞെടുക്കപ്പെട്ടവർ എന്നോ അർത്ഥമാക്കാം .
യഹൂദമതത്തിലെ മശീഹ , ക്രിസ്തുമാർഗ്ഗത്തിലെ മശീഹ എന്ന് രണ്ടു തരത്തിൽ മശീഹായെ കുറിച്ച് അറിയപ്പെടുന്നുണ്ട് .
ഇസ്‌ലാമിലെ കാഴ്ചപ്പാട് അനുസരിച്ചു മസീഹ് എന്ന വാക്കാൽ മശീഹയെ സൂചിപ്പിക്കുന്നു .
യഹൂദ മതപ്രകാരം
റോമാ ചക്രവർത്തി നിയമിച്ച രാജാക്കന്മാരുടെ കീഴിലുള്ള പ്രജകളായിരുന്നു യഹൂദർ .
യെഹൂദരിലെ ഒരു വിഭാഗം അക്കാലത്തു റോമാ ഭരണത്തെ എതിർക്കുകയും ഇടയ്ക്കു ബഹളം വയ്ക്കുകയും ചെയ്തിരുന്നു .
പഴയനിയമം ആധാരമാക്കി ജീവിച്ചിരുന്ന യെഹൂദർ , ദൈവം തന്റെ ജനതയെ  ഒരു ദിവസം രക്ഷിക്കും എന്ന് പ്രതീക്ഷിച്ചിരുന്നു .
രക്ഷകനായ മശിഹായെപ്പറ്റി പല സങ്കൽപ്പങ്ങളും നിലനിന്നിരുന്നു .
ദൈവം രക്ഷകനായ ഒരു മശിഹായെ അയയ്ക്കും എന്ന് യെഹൂദർ വിശ്വസിച്ചു .
ചിലർ ഒരു പുരോഹിതനോ പ്രവാചകനോ വരുമെന്ന് പ്രതീക്ഷിച്ചു .
സാധാരണക്കാർ ഒരു രക്ഷകനെയാണ് പ്രതീക്ഷിച്ചത് .
മശിഹ തങ്ങളുടെ വരാനിരിക്കുന്ന അഭിഷിക്തനായ രാജാവാണെന്ന് യെഹൂദർ കരുതിയിരുന്നു .
ദാവീദിന്റെ വംശപരമ്പരയിൽ പിറന്ന് ഇ
യിസ്രായേലിന്റെ പന്ത്രണ്ടു ഗോത്രങ്ങളേയും മശിഹ ഒന്നിപ്പിക്കുമെന്നും അവർ പ്രതീക്ഷിച്ചു .
ക്രിസ്തുമാർഗ്ഗപ്രകാരം
ക്രിസ്തുമാർഗം അനുസരിച്ച് യെഹൂദർക്ക് വരാനിരുന്ന മശിഹ യേശു ആയിരുന്നു .
അതിനാൽ തന്നെ യേശുവിനെ യേശു മശിഹ(യേശു ക്രിസ്തു) എന്നാണു വിളിച്ചിരുന്നത് .
ക്രിസ്തുമാർഗ്ഗപ്രകാരം യേശു ദൈവപുത്രനായ മശിഹയാണ് .
യെഹൂദരുടെ തിരുവെഴുത്തുകളുടെ- ക്രിസ്ത്യാനികളുടെ പഴയനിയമം(പഴയ ഉടമ്പടി)-പൂർത്തീകരണമാണ് യേശുവിന്റെ ജനനത്തോടെ സംഭവിച്ചതെന്നു ക്രിസ്ത്യാനികൾ(നസ്രാണികൾ) ഉറച്ചു വിശ്വസിക്കുന്നു .
ദാവീദിന്റെ വംശത്തിൽ തന്നെയാണ് യേശുവും പിറന്നത് .
യേശുവിന്റെ ജനനം, പ്രവർത്തനങ്ങൾ, ഉയർത്തെഴുനേൽപ്പ്‌ എന്നിവയിലൂടെ പഴയ നിയമത്തിനു പൂർത്തീകരണമുണ്ടായതായും ക്രിസ്ത്യാനികൾ കരുതുന്നു .
ക്രൂശിതനായ യേശു മൂന്നാം നാൾ ഉയിർത്തെഴുന്നേറ്റ ശേഷം സ്വർഗ്ഗാരോഹിതനായെന്നും അദ്ദേഹത്തിന്റെ രണ്ടാം വരവ് ഭാവിയിൽ ഉണ്ടാകുമെന്നും വിശ്വാസിക്കുന്നു .
ഇസ്‌ലാമിക വിശ്വാസ പ്രകാരം
യേശു ഒരു പ്രവാചകനും മശിഹയുമാണ് .
മസീഹ് ഈസ എന്നാണു ഇസ്‌ലാമിലെ യേശുവിന്റെ നാമം .
ഈ മസീഹ്‌ ലോകാവസാനത്തോടെ ഇമാം മഹ്ദി എന്ന ഇസ്ലാമിക ചക്രവർത്തി യുടെ ഭരണത്തിന്റെ  കാലത്ത് ഫിത്നയുമായി  ദജ്ജാൽ ഇറങ്ങിയാൽ  ലോകത്തിൽ വരുമെന്നും,റോമാ ഭരണസമയത്ത് ജൂദന്മാർ മൂലം ഏക ദൈവ  പ്രബോധനത്തിനിടെ കുരിശ് മരണ വിധി വന്നപ്പോൾ ഭൂമിയിൽ നിന്ന് ഉയർത്തപ്പെട്ട മറിയാമിന്റെ പുത്രൻ ഈസ മസീഹ് മാലാഖമാരുടെ സഹായത്താൽ ഭൂമിയിൽ വന്ന്  അന്തിക്രിസ്തുവായ ദജ്ജാലിനെ വധിക്കുമെന്നും തുടർന്ന് 40 വർഷം ഭൂമി ഭരിക്കുമെന്നും ഇസ്ലാം അനുസരിച് ജീവിക്കുമെന്നും  ഇസ്‌ലാം വിശ്വസിക്കുന്നു .
ഇവകൂടാതെ മിശിഹായിൽ വിശ്വസിക്കുന്ന മറ്റു  മതങ്ങളും ഉണ്ട് .
മിശ്കാൽ പള്ളി ഇംഗ്ലീഷ് വിലാസം https://ml.wikipedia.org/wiki/Mishkal_Mosque
കോഴിക്കോട്ടെ പുരാതനമായ മുസ്ലിം പള്ളിയാണ് മിശ്കാൽ സുന്നി ജുമാഅത്ത് പള്ളി .
കോഴിക്കോടിന്റെ പൈതൃകഭൂപടത്തിൽ ശ്രദ്ധേയമായ സ്ഥാനം അലങ്കരിക്കുന്ന മിശ്കാൽ സുന്നി ജുമാഅത്ത് പള്ളിയുടെ നവീകരണത്തിനും സൗഹൃദ സന്ദേശ വിളംബരത്തിനുമായി കോഴിക്കോട് ജില്ലാ ഭരണകൂടം കാര്യമായ ശ്രദ്ധ പതിപ്പിച്ചു വരുന്നു.
കോഴിക്കോട് മിശ്കാൽ സുന്നി ജുമാഅത്ത് പള്ളിയുടെയും തളി ക്ഷേത്രത്തിന്റെയും നവീകരണം പൂർത്തിയായ പ്രഖ്യാപനം  11/11/11 ന് കോഴിക്കോട് ഉപരാഷ്ട്രപതി ഡോ. ഹാമിദ് അൻസാരി പങ്കെടുത്ത സ്നേഹ  സംഗമം പരിപാടിയിൽ വെച്ച് നടത്തി.
കേരളത്തിന്റെ ടൂറിസ്റ്റ് ഭൂപടത്തിലെ ഒരു ചരിത്ര കേന്ദ്രം കൂടിയാണ് മിശ്കാൽ സുന്നി ജുമാ അത്ത്  പള്ളി.
ചരിത്രം മിശ്കാൽ പള്ളിയുടെ മറ്റൊരു ദൃശ്യം
കോഴിക്കോട് കുറ്റിച്ചിറയിൽ സ്ഥിതി ചെയ്യുന്ന ഈ മുസ്ലിംപള്ളിക്ക് 7 നൂറ്റാണ്ടോളം പഴക്കമുണ്ട്.
അറേബ്യൻ വ്യാപാരിയായ നഖൂദ മിശ്കാൽ എഡി.1300 നും 1330 നും ഇടയിലാണ് പള്ളി പണിതത്.
നിർമ്മിച്ച പള്ളി പിന്നീട് അദ്ദേഹത്തിന്റെ പേരിൽ തന്നെ അറിയപ്പെടുകയായിരുന്നു.
1510 ജനുവരി മൂന്നിന് പോർച്ചുഗീസുകാർ വാസ്കോഡ ഗാമയുടെ പിൻഗാമിയായത്തെിയ അൽബുക്കർക്കിൻെറ നേതൃത്വത്തില് പള്ളി ആക്രമിച്ചു .
റമദാൻ 22നായിരുന്നു കല്ലായിപ്പുഴയിലൂടെ വന്ന പോർചുഗീസ് അക്രമികൾ ചരിത്രത്തിൽ തലയുയർത്തിനിന്ന പള്ളിക്ക് നേരെ ആക്രമണം നടത്തിയത്.
‍പള്ളിക്ക് തീവെക്കുകയായിരുന്നുവെന്നാണ് ചരിത്രം രേഖപ്പെടുത്തിയത്.
മുസ്ലിംകളെ തുരത്തുകയായിരുന്നു ആക്രമണത്തിൻെറ ലക്ഷ്യം.
നാലു തട്ടുകളിലായി മരം കൊണ്ട് നിർമിച്ച പള്ളിക്ക് നാശനഷ്ടങ്ങളുണ്ടായി.
പള്ളിയുടെ രണ്ടും മൂന്നും നിലകൾ കത്തി നശിക്കുകയും 'മിഅ്‌റാബ്' തകർക്കപ്പെടുകയും ചെയ്തു.
സാമൂതിരിയുടെ നായർ പടയാളികളും മുസ്ലിംകളും ചേർന്നാണ് ആക്രമണം ചെറുത്തത്.
പോർചുഗീസ് ആക്രമണത്തിൻെറ മുറിപ്പാടുകൾ ഇപ്പോഴും പള്ളിയുടെ മുകൾതട്ടിലുണ്ട്.
ചാലിയം യുദ്ധത്തിൽ ചാലിയം കോട്ട തകർത്ത ശേഷം കോട്ട തകർത്തതിൻെറ മരങ്ങളും മറ്റും കുറ്റിച്ചിറയിൽ കൊണ്ടുവന്ന് മിശ്കാൽ സുന്നി ജുമാ അത്ത് പള്ളി പുതുക്കിപ്പണിയാനുപയോഗിച്ചിരുന്നു.
പ്രകൃതിക്ഷോഭത്താൽ പലതവണ കേടുപാടുകൾ പറ്റിയെങ്കിലും അവയൊക്കെ അറ്റകുറ്റപ്പണികളിലൂടെ ശരിപ്പെടുത്തിയിട്ടുണ്ട്.
കേരള വാസ്തു ശിൽപ്പകലയുടെ മേൻമ വിളിച്ചോതുന്ന പള്ളിയുടെ നിർമ്മാണത്തിനുപയോഗിച്ചതു കല്ലിനേക്കാൾ കൂടുതൽ മരമാണ് .
2011ൽ കുറ്റിച്ചിറ മിശ്കാൽ സുന്നി ജുമാഅത്ത് പള്ളി കേന്ദ്ര ഫണ്ട് ഉപയോഗിച്ച് നവീകരിക്കുകയുണ്ടായി.
ചരിത്രസ്മാരകങ്ങളുടെ തനിമ ചോരാതെയാണ് നവീകരണം പൂർത്തിയാക്കിയത്.
അമൂല്യമായ കർമശാസ്ത്ര ഗ്രന്ഥങ്ങൾ, മാസപ്പിറവി അറിയിക്കാനുള്ള തംബേറ്, ഖാദിമാർ ഉപയോഗിച്ച പുരാതന അംഗവസ്ത്രങ്ങൾ, പല്ലക്ക് തുടങ്ങിയവ പള്ളിയിൽ സൂക്ഷിച്ചിട്ടുണ്ട്.
2012ൽ ഫലസ്തീനിലെ മസ്ജിദുൽഅഖ്സ ഇമാം, ഫലസ്തീൻ അംബാസഡർ എന്നിവരടങ്ങുന്ന പ്രതിനിധി സംഘം മിശ്കാൽ സുന്നി ജുമാഅത്ത് പള്ളി സന്ദർശിച്ചിരുന്നു വാസ്തുവിദ്യ
കേരളാ വാസ്തുവിദ്യ പ്രത്യേകതകൾ മിശ്കാൽ സുന്നി ജുമാഅത്ത്  പള്ളി
കോഴിക്കോട്ടെ ഏറ്റവും പഴക്കംചെന്ന പള്ളിയായ മിശ്കാൽ സുന്നി ജുമാഅത്ത് പള്ളി ഇന്ത്യയിലെ പുരാതന മുസ്ലിം പള്ളികളിലൊന്നാണ്.
24 തൂണുകളും 47 വാതിലുകളും പള്ളിക്കുണ്ട്.
തറനിലയിൽ 300 ആളുകൾക്ക് നമസ്കരിക്കാനാവും.
ക്ഷേത്രക്കുളങ്ങൾക്ക് സമാനമായ ചതുരക്കുളവും പള്ളിക്കുണ്ട്.
മരത്തടിയാൽ തീർത്ത തൂണുകളും ചുമരകളും സവിശേഷതയാണ്.
യാത്രാമാർഗ്ഗം സ്ഥാനം: കുറ്റിച്ചിറ, കോഴിക്കോട് സമീപ ബസ്റ്റേഷൻ: കോഴിക്കോട് പാളയം ബസ്റ്റാന്റ് സമീപ റെയിൽവേ: കോഴിക്കോട് സ്റ്റേഷനിൽ നിന്നും 2 കി.
മീ സമീപ വ്യോമായനം:കോഴിക്കോട് എയർപ്പോർട്ടിൽ നിന്നും 25 കി.
മീ പുറങ്കണ്ണികൾ Google Books.
"Moslem Architecture of South India" by Mehrdad Shokoohy .
Pages 145-179.
There are many diagrams and photos of Mithqalpalli (Mishkal) Mosque.
വീഡിയോ ദൃശ്യം അവലംബം
മിലൗ പാലം ഇംഗ്ലീഷ് വിലാസം https://ml.wikipedia.org/wiki/Millau_Viaduct
ലോകത്തിലെ ഏറ്റവും ഉയരമുള്ള പാലമാണ് ഫ്രാൻസിലെ മിലൗ .
തെക്കൻ ഫ്രാൻസിൽ ടാൺ നദിയുടെ താഴ്വരയ്ക്കു കുറുകെയാണ് ഈ പാലം പണിത്തീർത്തിരിക്കുന്നത്.
ബ്രിട്ടീഷുകാരനായ നോർമൻ ഫോസ്റ്റെറാണ് ഇതിന്റെ വാസ്തുശില്പി.
മിഴാവ് നമ്പ്യാർ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ചാക്യാർ കൂത്തിനു മിഴാവ് വായിക്കുന്ന അമ്പലവാസി വിഭാഗമാണ് മിഴാവ് നമ്പ്യാർ.
പാലക്കാട്‌ ജില്ലയിലാണ് മിഴാവ് നമ്പ്യാർ വിഭാഗക്കാർ കൂടുതൽ ആയി ഉള്ളത്.
പലപ്പോഴും നായർ സമുദായത്തിലെ നമ്പ്യാർ ഉപജാതിയുമായി ഇവരെ തെറ്റിദ്ധരിക്കപ്പെടാറുണ്ട്.
ഒരു പക്ഷേ വാദ്യകലയുമായി ബന്ധപ്പെട്ട ഒരു നായർ വിഭാഗം പില്കാലത്ത് അമ്പലവാസികൾ ആയി മാറിയതാകാനും ഇടയുണ്ട്.
കുഞ്ചൻ നമ്പ്യാർ ഈ ജാതിയിൽ പെടുന്നയാളാണ്.
ഇവരുടെ സ്ത്രീകളെ നങ്ങിയാരമ്മ എന്ന് വിളിക്കുന്നു.
ഇവരാണ് നങ്ങ്യാർക്കൂത്ത് അവതരിപ്പിക്കുന്നതും കൂടിയാട്ടത്തിലെ സ്ത്രീവേഷങ്ങൾ കൈകാര്യം ചെയ്യുന്നതും.
ഉഷാ നങ്ങ്യാർ ഈ ജാതിയിലെ പ്രശസ്തയായ കലാകാരിയാണ്.
മിഴിരണ്ടിലും ഇംഗ്ലീഷ് വിലാസം https://ml.wikipedia.org/wiki/Mizhi_Randilum
രഞ്ജിത്ത് സംവിധാനം ചെയ്ത് 2003 ൽ പുറത്തിറങ്ങിയ മലയാള ചലച്ചിത്രമാണ് മിഴിരണ്ടിലും .
ദിലീപ് , കാവ്യ മാധവൻ , ഇന്ദ്രജിത്ത് , ജഗതി ശ്രീകുമാർ , സുകുമാരി , രേവതി എന്നിവർ പ്രധാനവേഷങ്ങളിൽ എത്തുന്ന ഈ ചലച്ചിത്രം നരേന്ദ്രപ്രസാദ് അഭിനയിച്ച അവസാനചിത്രവുമാണ്.
ഒരു നഴ്സായ ഭദ്ര (കാവ്യ മാധവൻ) വിധവയായ അമ്മ, മുത്തശ്ശി, ഒരു മെഡിക്കൽ വിദ്യാർത്ഥിനിയായ സഹോദരി ഭാമ എന്നിവരോടൊപ്പമാണ് താമസിക്കുന്നത്.
ഭദ്രയുടെ മൂത്ത സഹോദരൻ അച്യുതൻകുട്ടി (ജഗതി ശ്രീകുമാർ) ഒരു രാഷ്ട്രീയക്കാരനാണ്.
ഭദ്ര കൂടെ ജോലിചെയ്യുന്ന ഡോ. അരുണുമായി പ്രണയത്തിലാകുന്നു.
പക്ഷേ, ഡോ. അരുണിന്റെ അച്ഛൻ മുസ്ലീമും അമ്മ ഒരു ഹിന്ദുവുമായതിനാൽ അച്യുതൻകുട്ടി ആ ബന്ധം തകർക്കാൻ ശ്രമിക്കുന്നു.
അതേസമയം അച്യുതൻകുട്ടിയ്ക്ക് ബിസിനസ്സുകാരനും പണമിടപാടുകാരനുമായ കൃഷ്ണകുമാറിനെ (ദിലീപ്) നേരിടേണ്ടിവരുന്നു.
കൃഷ്ണകുമാർ അച്യുതൻകുട്ടിയെ കുടുംബവീട് വിൽക്കുന്നതിനായി പ്രേരിപ്പിക്കുന്നു.
മാതാപിതാക്കളുടെ മരണശേഷം തളർന്നുപോയ കൃഷ്ണകുമാറിന്റെ സഹോദരി ശ്രീദേവിയെ ഭദ്ര കണ്ടുമുട്ടുന്നു.
ഇതേസമയം കൃഷ്ണകുമാർ ഭദ്രയെ ഇഷ്ടപ്പെടുന്നു.
പക്ഷേ, ഡോ. അരുണിന്റെ ആത്മഹത്യ ഭദ്രയുടെ ജീവിതം തന്നെ മാറ്റിമറിക്കുന്നു.
മാനസികമായ് തളർന്ന ഭദ്രയെ സംരക്ഷിക്കാൻ കൃഷ്ണകുമാർ തീരുമാനിക്കുന്നു, പിന്നീട് ഭദ്രയ്ക്കു സമ്മതമാണെങ്കിൽ വിവാഹം കഴിക്കാനും.
കൃഷ്ണകുമാർ കാവ്യ മാധവൻ ...
ഭദ്ര/ഭാമ ഇന്ദ്രജിത്ത് ...
ഡോ. അരുൺ ജഗതി ശ്രീകുമാർ ...
തെച്ചിക്കാട്ട് അച്ച്യുതൻക്കുട്ടി സുകുമാരി ...
ഭദ്രയുടെ അമ്മ രേവതി ...
ശ്രീദേവി വിജയകുമാരി ...
യശോദര നരേന്ദ്രപ്രസാദ് ...
ബാപ്പുജി ജനാർദ്ദനൻ ...
തമ്പി കുഞ്ചൻ ...
വാസു ശോഭാമോഹൻ ...
ദേവി കൽപ്പന ...
ശാരദ സീനത്ത് ...
വത്സല കോശി അഗസ്റ്റിൻ ...
ബിച്ചു അബു സലിം ശ്രദ്ധയുടെ ഭർത്താവ് സായി കുമാർ മീന ഗണേഷ് ശാന്താദേവി മുത്തശ്ശി വി.കെ. ശ്രീരാമൻ സിദ്ദിഖ് മേനോൻ സംഗീതം
ഈ ചലച്ചിത്രത്തിൽ രവീന്ദ്രൻ മാസ്റ്ററുടെ സംഗീതത്തിലും വയലാർ ശരത്ചന്ദ്രവർമ്മയുടെ വരികളിലും ആറു ഗാനങ്ങളാണുള്ളത്.
ഗാനങ്ങൾ # ഗാനം ഗായകർ രാഗം 1 " ആലിലത്താലിയുമായ് " പി. ജയചന്ദ്രൻ ശുദ്ധസാവേരി 2 "എന്തിനായ് നിൻ" കെ.എസ്. ചിത്ര സുമനീശ രഞ്ജനി 3 "ഓമനേ" കെ.ജെ. യേശുദാസ് , സുജാത മോഹൻ കല്ല്യാണി 4 "ഓമനേ (M)" കെ.ജെ. യേശുദാസ് കല്ല്യാണി 5 "വാർമഴവില്ലേ" കെ.എസ്. ചിത്ര കംബോജി 6 "വാർമഴവില്ലേ (M)" ശ്രീനിവാസ് കംബോജി അവലംബം പുറം കണ്ണികൾ Mizhi Randilum ഇന്റർനെറ്റ് മൂവി ഡാറ്റാബേസിൽ
മില്ലർ-യൂറി പരീക്ഷണം പരീക്ഷണം
ഭൂമിയിലെ ജീവന്റെ ഉത്ഭവം എങ്ങനെ എന്നറിയാൻ 1952-ൽ ഷിക്കാഗോ സർവകലാശാലയിലെ ഗവേഷകൻ സ്റ്റാൻലി മില്ലർ നടത്തിയതായിരുന്നു ഈ പരീക്ഷണം .
പ്രൊഫസർ ഹരോൾഡ് യൂറിയുടെ മേൽനോട്ടത്തിൽ നടന്ന ഈ പരീക്ഷണം മില്ലർ-യൂറി പരീക്ഷണം എന്ന പേരിൽ പിൽക്കാലത്ത് അറിയപ്പെട്ടു.
പരസ്പരം റബ്ബർട്യൂബ് വഴി ബന്ധിപ്പിക്കപ്പെട്ട രണ്ട് ഫ്ളാസ്ക്കുകളിലായിരുന്നു പരീക്ഷണം.
പ്രാചീന ഭൂമിയിലെ സമുദ്രങ്ങളെ പ്രതിനിധീകരിക്കാനായി ഒരു ഫ്ളാസ്കിൽ വെള്ളവും, അക്കാലത്തെ അന്തരീക്ഷം പ്രതിനിധീകരിക്കാൻ രണ്ടാമത്തെ ഫ്ളാസ്കിൽ മീഥേൻ , അമോണിയ , ഹൈഡ്രജൻ സൾഫൈഡ് വാതകങ്ങളുടെ മിശ്രിതവും എടുത്തു.
പ്രാചീനഭൂമിയിലെ പ്രക്ഷുബ്ദ അന്തരീക്ഷം പ്രതിനിധീകരിക്കാൻ ശക്തമായ വൈദ്യുതസ്പന്ദനങ്ങളും സൃഷ്ടിച്ചു.
ഏതാനും ദിവസം കഴിഞ്ഞപ്പോൾ ഫ്ളാസ്കിലെ വെള്ളത്തിന് നിറംമാറ്റമുണ്ടായി, പച്ചയും മഞ്ഞയും നിറം.
ആ വെള്ളം പരിശോധിച്ചപ്പോൾ അതിൽ അമിനോ ആസിഡുകളും ഫാറ്റി ആസിഡുകളും ഷുഗറുകളും മറ്റ് ഓർഗാനിക് സംയുക്തങ്ങളും രൂപപ്പെട്ടിരിക്കുന്നതായി കണ്ടു.